*Kitos reikšmės – Mikailiškės (reikšmės).*

| Mikailiškėsblrs. *Міхалішкі*, rus. *Михалишки* |
| --- |
| *Šv. Arkangelo Mykolo bažnyčia* |
|  |
| 

MikailiškėsMikailiškės

54°48′47″š. pl. 26°09′36″r. ilg.﻿ / ﻿54.813°š. pl. 26.160°r. ilg.﻿ / 54.813; 26.160﻿ (Mikailiškės)Koordinatės: 54°48′47″š. pl. 26°09′36″r. ilg.﻿ / ﻿54.813°š. pl. 26.160°r. ilg.﻿ / 54.813; 26.160﻿ (Mikailiškės) |
|  |
| Laiko juosta: (UTC+3) |
|  |
| **Valstybė** | Baltarusijos vėliava Baltarusija |
| **Sritis** | Gardino sritis Gardino sritis |
| **Rajonas** | Astravo rajonas |
|  |
| **Įkūrimo data** | 1689 m. |
|  |
| **Gyventojų** (2006) | 720  |
|  |
| **Pašto kodas** | 231230 |
|  **Vikiteka** | Mikailiškės |

**Mikáiliškės**  (arba ***Mykoliškės***, ***Mikoliškė***, blrs. *Міхалішкі*, rus. *Михалишки*) – agromiestelis Baltarusijoje, 36 km į šiaurės rytus nuo Astravo, prie plento Vilnius–Polockas, dešiniajame Neries krante. Mikailiškių apylinkės centras. Veikia vidurinė ir muzikos mokyklos, kultūros namai, biblioteka, ligoninė, vaistinė ir banko skyrius. Yra augustinų vienuolynas, pastatytas 1622 m. Šv. Arkangelo Mykolo bažnyčia, pastatyta 1653 m.

Istorija
--------

Dvaro rūmai 1871 m. (dail. M. Januškevičius)
Mikailiškės minimos nuo XV a. pabaigos. Priklausė Astikams, Kęsgailoms, Radviloms ir kitiems didikams. Nuo 1604 m. Bžostovskių valda. Juozapas Bžostovskis ir jo sūnus Kiprijonas Povilas Bžostovskis 1622 m. čia įkūrė augustinų vienuolyną, 1653 m. pastatyta Šv. Arkangelo Mykolo bažnyčia. 1689 m. gavo miesto teises. Nuo 1699 m. Mikailiškėse buvo rengiami 4 metiniai prekymečiai. Nuo XVIII a. vidurio, kai Mikailiškes istoriniuose dokumentuose imta vadinti nebe miesteliu, o miestu, turgaus aikštėje iškilo medinė rotušė (sudegė 1849 m.).

Nuo 1795 m. priklausė Rusijos imperijai. 1857 m. 2/3 gyventojų sudarė žydai. 1897 m. čia veikė bažnyčia, sinagoga, paštas, plytinė, kalvė, alaus darykla, 30 krautuvių, 5 smuklės. Miestelis ilgainiui vis augo, išsiplėtė dviejų gretimų kaimų – Padvarancų ir Padviliancų žemių sąskaita. XIX a. buvo miestelis Vilniaus apskrityje. 1921–1939 m. buvo okupuotos Lenkijos (Mikailiškių valsčiaus centras), nuo 1939 m. priklauso Baltarusijai.

Gyventojai
----------

Šv. Arkangelo Mykolo bažnyčia I pasaulinio karo metais

|  |
| --- |
|  **Demografinė raida tarp 1897 m. ir 2006 m.** |
| **1897 m.sur.** | **1905 m.** | **1970 m.sur.** | **2006 m.** |
| 1 009 | 850 | 459 | 720 |
| 

| Demografinės raidos histograma |
| --- |
| 
 |

 |

### Žymūs žmonės

Mikailiškėse gimė:

* Menkė Kacas, amerikiečių poetas (1906–1991 m.)

Šaltiniai
---------

1. ↑  Pasaulio vietovardžių žodynas. – Vilnius, Mokslo ir enciklopedijų leidybos institutas, 2006–2014. (VLKK versija)
2. 1 2 3  Vykintas Vaitkevičius. *Neris. 2007 metų ekspedicija. Antra knyga*. Vilnius: Mintis, 2012.
3. ↑  *Mikailiškės (Gardinas)*. Visuotinė lietuvių enciklopedija, T. XV (Mezas-Nagurskiai). – Vilnius: Mokslo ir enciklopedijų leidybos institutas, 2009. 76 psl.
4. ↑  Mikailiškės. Lietuvos istorija. Enciklopedinis žinynas. II tomas (L–Ž). – Vilnius, Mokslo ir enciklopedijų leidybos institutas, 2016. ISBN 978-5-420-01765-4. // psl. 348
5. ↑  *Michaliszki (1)*. Słownik geograficzny Królestwa Polskiego i innych krajów słowiańskich, T. VI (Malczyce — Netreba). Warszawa, 1885, 296 psl. **(**lenk.**)**